OB har hyret Jakob Michelsen som træner for de kommende tre år. Michelsen tager over for Kent Nielsen, der blev fyret i sidste uge.

Jakob Michelsen er ny træner i OB. Det skriver klubben på sin hjemmeside, hvor det samtidig oplyses, at de to parter har underskrevet en treårig aftale.

Den 37-årige træner tager over efter Kent Nielsen, som blev afskediget i sidste uge.

- Jakob er en dynamisk og spændende cheftræner, der passer godt til de spilmæssige visioner, vi har i OB, siger sportsdirektør Jesper Hansen til klubbens hjemmeside.

- Hans syn på fodbold passer godt til os og vores trup, og vi er overbeviste om, at han kan få det ud af vores trup, som kan flytte os de næste trin. OB vil fortsat være et spillende fodboldhold, og fremover vil vi forsøge at krydre det med en mere direkte og aggressiv stil.

- Det glæder vi os over, at Jakob vil være en del af, og vi ser med spænding frem til at fortsætte den udvikling, vi allerede er godt igang med, siger Jesper Hansen.

Jakob Michelsen har en fortid i Hobro, Skive, SønderjyskE og Hammarby.

OB's sæsonkortsalg er i fuld gang. Du sikrer dig dit kort her.